इसके बाद गौथम ने अपनी बाजीगरी दिखाते हुए पहली ही गेंद पर छक्का जड़ दिया। ऑफ स्टंप के बाहर आई लेंथ बॉल को मिड ऑफ के ऊपर से खेलते हुए बाउंड्री के पार पहुंचा दिया। दूसरी गेंद विली ने वाइड कर दी। अगली दो गेंदों पर गौतम और बटलर ने एक एक रन लिया। पांचवीं गेंद पर वह एक बार फिर स्ट्राइक पर पहुंचे और ऑफ स्टंप के बाहर आई गेंद पर मिड ऑफ के ऊपर से छक्का जड़ दिया। छठी गेंद पर एक बार फिर ऊंचा शॉट खेलने की कोशिश में गेंद उनके बल्ले का बाहरी किनारा लेती हुई विकेट कीपर धोनी के ग्लव्स में समा गई। गौतम ने 4 गेंद में 13 रन बनाए। उनका स्ट्राइक रेट 325 का था। उनकी इस छोटी सी पारी की बदौतल आखिरी ओवर में राजस्थान को जीत के लिए 12 रन का लक्ष्य मिला जिसे उसने 1 गेंद रहते हासिल कर लिया।